10. รายการระหว่างกัน

บริษัทฯได้ทำสัญญาเช่าอาคารพื้นที่ 640 ตารางเมตร พร้อมที่จอดรถจากบริษัท โลหการไทย จำกัด
(ที่ถือหุ้น 100% โดยบุคคลในตระกูลชัยเฉนียน) ซึ่งเป็น Holding Company ถือหุ้นของบริษัทฯ ณ
วันที่ 11 มีนาคม 2554 จำนวน 41.89% ของจำนวนหุ้นทั้งหมด โดยมีกรรมการร่วมกับบริษัทฯ
เพื่อใช้เป็นที่ตั้งและสำนักงานของบริษัท อายุสัญญาเช่าคราวละ 1 ปี ในอัตราค่าเช่าเดือนละ
80,000 บาท ซึ่งเป็นไปตามการดำเนินธุรกิจปกติและเงื่อนไขการค้าโดยทั่วไปที่ตกลงกัน ในปี
2553 มีมูลค่ารายการรวม 0.96 ล้านบาท

บริษัทฯ ได้ทำสัญญารับความช่วยเหลือทางเทคนิคฉบับใหม่กับ Mitsubishi Aluminum Co.,
Ltd. ซึ่งถือหุ้นของบริษัทฯ จำนวน 13.39% ของจำนวนหุ้นทั้งหมด
โดยได้รับความเห็นจากที่ประชุมผู้ถือหุ้น มีอายุสัญญา 10 ปี นับแต่วันที่ 27 ธันวาคม 2549
(ต่อเนื่องจากสัญญาเดิม)
โดยมีวัตถุประสงค์เพื่อรับการถ่ายทอดความรู้ด้านเทคนิคในการพัฒนาประสิทธิภาพการผลิต
และคุณภาพของผลิตภัณฑ์รวมทั้งคิดค้นผลิตภัณฑ์ใหม่ (New Product) อันประกอบด้วย
แผ่นอลูมิเนียมสำหรับระบายความร้อนในอุตสาหกรรมรถยนต์
แผ่นอลูมิเนียมชนิดใหม่สำหรับเครื่องปรับอากาศ และผลิตภัณฑ์อื่น ๆ ตามที่ตกลง
ทั้งนี้มีมูลค่าตอบแทนดังนี้

-   ค่าสิทธิเบื้องต้น (Innitisl Royalty) จ่ายปีละ 7 ล้านเยน ภายในสิ้นปี 2550-2552
    รวม 3 ปี
    แต่เมื่อได้มีการตกลงเลื่อนการจ่ายค่าสิทธิเบื้องต้นนี้ออกไปจนกว่าจะได้มีการตกลงกำหนดการจ่ายกันใหม่

-   ค่าสิทธิรายเดือน (Fixed Monthly Royalty) จ่ายเดือนละ 500,000 บาท
    ต่อการส่งวิศวกร 2 คน มาประจำที่บริษัทฯ (ไม่รวมเงินเดือนและสวัสดิการอื่น ๆ)
    เท่าที่ยังคงทำงานที่บริษัทฯ ในปี 2553 มีมูลค่ารายการรวม 6 ล้านบาท ซึ่งเป็นไปตามสัญญา

-   ค่าสิทธิต่อเนื่อง (Running Royalty) จ่ายเป็นรายไตรมาส 4.5 – 6 % ของ Roll
    Margin (ยอดขายหักราคาอลูมิเนียมอินกอท และ Premium) ตลอดอายุสัญญา ในปี 2552
    และ 2553 มีมูลค่ารายการและยอดคงค้างรวม 0.12 และ 0.68 ล้านบาท ตามลำดับ
    ซึ่งเป็นไปตามราคาที่ตกลงกัน (น้อยกว่าตามสัญญา)

บริษัทฯ ได้ทำสัญญาการเป็นผู้จัดจำหน่ายฉบับใหม่ (Exclusive Distribution Agreement)
กับ Mitsubishi Group โดยแต่งตั้งให้ MALC-Thai Co., Ltd. เป็นผู้จัดจำหน่าย และ
Thai-MC Co., Ltd. เป็นผู้จัดจำหน่ายช่วง
เพื่อขยายฐานการจำหน่ายผลิตภัณฑ์แผ่นอลูมิเนียมไปยังลูกค้าญี่ปุ่น
โดยได้รับความเห็นชอบจากที่ประชุมผู้ถือหุ้น อายุสัญญา 10 ปี (ต่อเนื่องจากสัญญาเดิม) นับแต่วันที่
27 ธันวาคม 2549 โดยมีเงื่อนไขการค้าโดยทั่วไปเช่นเดียวกับสัญญาเดิม คือ
ต้นทุนบวกกำไรส่วนเพิ่ม ในปี 2553 มีมูลค่ารายการ รวม 912.09 ล้านบาท มียอดคงค้าง
231.65 ล้านบาท

บริษัทได้สั่งซื้อวัตถุดิบบางส่วนผ่านทาง Thai-MC Co., Ltd. (Mitsubishi Group)
โดยบริษัทจะได้ประโยชน์ในแง่ความคล่องตัวในการจัดหาวัตถุดิบและในเรื่องวงเงินที่ได้รับจากธนาคาร
ซึ่งเป็นไปตามการดำเนินธุรกิจปกติและเงื่อนไขการค้าโดยทั่วไปที่ตกลงกัน ในปี 2553
มีมูลค่ารายการรวม 103.05 ล้านบาท มียอดคงค้าง 21.89 ล้านบาท

บริษัทฯ ได้ทำสัญญาเช่าที่ดินด้านหน้าของที่ดินบริเวณโรงงานของบริษัทฯ รวมเนื้อที่ 9 ไร่
จากนางนิดา ชิตานนท์ (บุคคลในตระกูลชัยเฉนียน) ซึ่งถือหุ้นของบริษัทฯ ณ วันที่ 11 มีนาคม 2554
จำนวน 2.49% ของจำนวนหุ้นทั้งหมด และในฐานะเจ้าของกรรมสิทธิ์รวม
เพื่อใช้ประโยชน์ในกิจการของบริษัทฯ และที่จอดรถ อายุสัญญาเช่าคราวละ 1 ปี
ในอัตราค่าเช่าเดือนละ 15,000 บาท
ซึ่งเป็นไปตามการดำเนินธุรกิจปกติและเงื่อนไขการค้าโดยทั่วไปที่ตกลงกัน ในปี 2553
มีมูลค่ารายการรวม 0.18 ล้านบาท

บริษัทฯ ได้ซื้อเสาเข็มพร้อมบริการตอกจากบริษัท ยูไนเต็ดคอนสตรัคชั่นแมติเรียล จำกัด
ผู้ผลิตเสาเข็มโดยมีกรรมการร่วมกับบริษัทฯ
เพื่อใช้เป็นฐานรากของอาคารและเครื่องจักรเป็นครั้งคราวตามความจำเป็น
ซึ่งเป็นไปตามการดำเนินธุรกิจปกติและเงื่อนไขการค้าโดยทั่วไปที่ตกลงกัน ในปี 2553
มีมูลค่ารายการรวม 1.26 ล้านบาท มียอดคงค้าง (0.008) ล้านบาท

บริษัทฯ ได้ว่าจ้าง บริษัท นิติคาสติ้ง จำกัด ผู้รับจ้างผลิตงานเหล็ก โดยมีกรรมการร่วมกับบริษัทฯ
ให้ผลิตวัสดุใช้สิ้นเปลืองที่จำเป็น รวมถึงจำหน่ายผลิตภัณฑ์ (เศษ)
ซึ่งเป็นไปตามการดำเนินธุรกิจปกติและเงื่อนไขการค้าโดยทั่วไปที่ตกลงกันเทียบเคียงราคาตลาด
ในปี 2553 มีมูลค่ารายการรวม 1.02 และ 0.23 ล้านบาท มียอดคงค้าง 0 และ 0.02 ล้านบาท
ตามลำดับ

บริษัทฯ ได้ซื้อวัสดุใช้สิ้นเปลือง (ท่ออโลหะ-โลหะฯ) จากบริษัท สิริหทยานนท์ จำกัด
ผู้จำหน่ายวัสดุใช้สิ้นเปลือง โดยมีกรรมการร่วมกับบริษัทฯ ตามความจำเป็น
ซึ่งเป็นไปตามการดำเนินธุรกิจปกติและเงื่อนไขการค้าโดยทั่วไปเทียบเคียงราคาตลาด ในปี 2553
มีมูลค่ารายการรวม 7.78 ล้านบาท มียอดคงค้าง 0.46 ล้านบาท

บริษัทฯ ได้จำหน่ายผลิตภัณฑ์ให้กับบริษัท ไทยรีฟริเจอเรชั่น คอมโพเน้นท์ จำกัด ผู้ผลิตอุปกรณ์ตู้เย็น
มีกรรมการร่วมกับบริษัทฯ
ตามคำสั่งซื้อที่เป็นไปตามการดำเนินธุรกิจปกติและเงื่อนไขการค้าโดยทั่วไป คือ
ต้นทุนบวกกำไรส่วนเพิ่ม ในปี 2553 มีมูลค่ารายการรวม 71.52 ล้านบาท มียอดคงค้าง 0.099
ล้านบาท

( ดูงบการเงินและหมายเหตุประกอบงบการเงินประกอบ )